Είχα ένα μαύρο σκύλο. Το όνομα του ήταν "Κατάθλιψη"
Όταν εμφανιζόταν ο μαύρος σκύλος,
αισθανόμουν άδειος και η ζωή φαινόταν να κυλά πιο αργά.
Μπορούσε να εμφανιστεί ξαφνικά χωρίς λόγο ή αιτία.
Ο μαύρος σκύλος με έκανε να δείχνω και να αισθάνομαι μεγαλύτερος από την ηλικία μου.
Ενώ ο υπόλοιπος κόσμος φαινόταν να απολαμβάνει τη ζωή, εγώ μπορούσα να τη δω μόνο μέσα από το μαύρο σκύλο.
Οι δραστηριότητες που συνήθως με γέμιζαν με ευχαρίστηση, σταμάτησαν να με ευχαριστούν.
Του άρεσε να μου χαλάει την όρεξη.
Μου ροκάνιζε τη μνήμη και την ικανότητα να συγκεντρώνομαι.
Το να κάνω το οτιδήποτε ή να πάω οπουδήποτε μαζί με το μαύρο σκύλο απαιτούσε υπεράνθρωπη δύναμη.
Στις κοινωνικές εκδηλώσεις, μπορούσε να οσφρηστεί την αυτοπεποίθηση μου-όση είχα δηλαδή-
και την έδιωχνε μακριά.
Ο μεγαλύτερος μου φόβος ήταν μήπως με ανακαλύψουν.
Ανησυχούσα ότι οι άνθρωποι θα με έκριναν.
Εξαιτίας του αισθήματος ντροπής και του στίγματος που φέρει ο μαύρος σκύλος ανησυχούσα συνεχώς ότι θα με ανακαλύψουν.
Έτσι αφιέρωσα τεράστια αποθέματα ενέργειας προσπαθώντας να τον κρύψω.
Το να συντηρείς ένα συναισθηματικό ψέμα είναι εξαντλητικό.
Ο μαύρος σκύλος μπορούσε να με κάνει να σκέφτομαι και να λέω αρνητικά πράγματα.
Μπορούσε να με κάνει ευερέθιστο και να γίνομαι δύσκολος στις συναναστροφές μου με τους άλλους.
Μου πήρε την αγάπη μου και έθαψε τις προσωπικές μου στιγμές.
Δεν αγαπούσε τίποτα περισσότερο από το να με ξυπνάει με διαρκώς επαναλαμβανόμενες αρνητές σκέψεις.
Επίσης του άρεσε να μου θυμίζει πόσο εξαντλημένος θα ήμουν την επόμενη ημέρα.
Το να έχεις έναν μαύρο σκύλο στη ζωή σου δεν είναι τόσο το αίσθημα απογοήτευσης, λύπης ή μελαγχολίας...
Στις χειρότερες φάσεις του είναι η παντελής έλλειψη συναισθήματος.
Όσο μεγάλωνα μεγάλωνε κι ο μαύρος σκύλος
και άρχισε να με περιτριγυρίζει όλη την ώρα
Προσπαθούσα να τον διώξω μακριά με όποιον τρόπο θεωρούσα κατάλληλο.
Αλλά τις πιο πολλές φορές έβγαινε νικητής.
Το να πέφτω έγινε πιο εύκολο από το να σηκώνομαι ξανά.
Έτσι έγινα καλός στο να βρίσκω τα δικά μου γιατρικά....
που ποτέ δεν με βοήθησαν πραγματικά.
Τελικά, αισθάνθηκα απόλυτα απομονωμένος από όλους και από όλα.
Ο μαύρος σκύλος είχε τελικά επιτύχει να μου κλέψει τη ζωή.
Όταν χάνεις κάθε χαρά στη ζωή σου αρχίζει να αναρωτιέσαι ποιό είναι το νόημα της.
Ευτυχώς τότε ήταν η στιγμή που αναζήτησα επαγγελματική βοήθεια.
Αυτό ήταν το πρώτο βήμα προς την ανάρρωση και ένα σημαντικό σημείο καμπής στη ζωή μου.
Έμαθα ότι δεν έχει σημασία ποιός είσαι,
ο μαύρος σκύλος επηρεάζει εκατομμύρια ανθρώπους:
αυτός ο κόπρος δεν κάνει διακρίσεις.
Επίσης έμαθα ότι δεν υπάρχει κρυστάλλινη σφαίρα ή μαγικό χάπι.
Η φαρμακευτική αγωγή μπορεί να βοηθήσει μερικούς ενώ άλλοι μπορεί να χρειαστούν μια εντελώς διαφορετική αντιμετώπιση.
Επίσης έμαθα ότι το να είσαι συναισθηματικά ειλικρινής και αυθεντικός προς τους κοντινούς σου ανθρώπους
μπορεί να αλλάξει δραστικά το παιχνίδι.
Το πιο σημαντικό που έμαθα είναι να μη φοβάμαι τον μαύρο σκύλο και του έμαθα μάλιστα μερικά κόλπα.
Όσο πιο κουρασμένος και αγχωμένος είσαι τόσο πιο δυνατά γαβγίζει,
γι'αυτό είναι σημαντικό να μάθεις πως να ηρεμείς το μυαλό σου.
Έχει αποδειχτεί από έρευνες ότι η τακτική άσκηση
μπορεί να είναι εξίσου αποτελεσματική στην αντιμετώπιση της κατάθλιψης όσο και τα αντικαταθλιπτικά.
Γι'αυτό πήγαινε για μια βόλτα ή τρέξιμο και άσε τον κοπρίτη πίσω σου.
Κράτα ένα ημερολόγιο με τις αλλαγές της διάθεσής σου: το να καταγράφεις τις σκέψεις σου στο χαρτί μπορεί να είναι λυτρωτικό και συχνά διορατικό.
Επίσης να θυμάσαι τα πράγματα για τα οποία είσαι ευγνώμων.
Το πιο σημαντικό που πρέπει να θυμάσαι είναι ότι όσο σοβαρό κι αν γίνει
αν κάνεις τα σωστά βήματα, αν μιλήσεις στους σωστούς ανθρώπους , οι μέρες τους μαύρου σκύλου μπορούν να περάσουν.
Δε θα έλεγα ότι είμαι ευγνώμων για τον μαύρο σκύλο αλλά έχει αποδειχτεί ένας απίστευτος δάσκαλος
Με ανάγκασε να επαναξιολογήσω και να απλοποιήσω τη ζωή μου.
Έμαθα ότι είναι καλύτερο να παραδέχομαι τα προβλήματα μου από το να τα αποφεύγω.
Ο μαύρος σκύλος μπορεί να είναι πάντοτε μέρος της ζωής μου
αλλά δεν θα ξαναγίνει το κτήνος που ήτανε.
Τώρα συνεννοούμαστε.
Έμαθα ότι μέσα από τη γνώση, την υπομονή, την πειθαρχία και το χιούμορ
ακόμα και ο χειρότερος μαύρος σκύλος μπορεί νa θεραπευτεί.
Εάν είσαι σε δύσκολη κατάσταση, ποτέ μη φοβηθείς να ζητήσεις βοήθεια.
Δεν είναι ντροπή,
ντροπή είναι να μη ζεις τη ζωή σου.